Indai sako: "Nada brahma",
kas gali būti išversta kaip "Pasaulis yra garsas".
Ir tai yra savotiška tiesa, kadangi viskas vibruoja.
Iš tiesų - čia sėdėdami visi jūs vibruojate.
Kiekviena jūsų kūno dalis vibruoja skirtingu dažniu.
Taigi, iš tiesų jūs esate stygos;
kiekvienas jūsų - atskira styga.
Vienas iš sveikatos apibrėžimų galėtų būti,
kad ta styga yra pilnoje harmonijoje.
Jūsų ausys negali išgirsti šios stygos.
Tarp kitko, jos gali girdėti nuostabius dalykus. Jūsų ausys gali girdėti 10 oktavų.
Tarp kitko, mes matome tik vieną oktavą.
Jūsų ausys visada girdi. Jūs neturite "ausų vokų".
Jos veikia net tuomet, kai jūs miegate.
Pats tyliausias jūsų suvokiamas garsas
pajudina jūsų ausies būgnelį vos per keturis atomo skersmenis.
Garsiausias garsas, kurį galite išgirsti,
yra trilijoną kartų stipresnis.
Ausys sukurtos ne tam, kad girdėtume,
bet kad klausytume.
Klausymas yra aktyvus įgūdis.
Nors girdėjimas yra pasyvus veiksmas, klausymas yra tai, ką turime daryti.
Tai - santykis su garsu.
Deja, tai įgūdis, kurio niekas mūsų nemokė.
Pavyzdžiui, ar kada nors pagalvojote, kad yra klausymosi pozicijos,
iš kurių galite klausytis?
Štai dvi iš jų.
Redukcinis klausymasis yra klausymasis ieškant "kažko konkretaus".
Jis susiaurina viską iki to, kas yra aktualu
ir pašalina viską, kas nėra aktualu.
Vyrai paprastai klausosi redukciškai.
Taigi jis sako: "Aš turiu problemą".
Jis sako: "Štai sprendimas. Labai ačiū. Sekantis!"
Būtent taip mes kalbame, ar ne, vaikinai?
Kita vertus, išplėstinis klausymasis
yra klausymasis "su kažkuo", ne "dėl kažko konkretaus".
Jis neturi iš anksto numatyto tikslo.
Tai tiesiog mėgavimasis kelione.
Tipiškai, moterys klausosi išplėstinai.
Pažiūrėkime į šiuodu: akių kontaktas, atsisukę vienas į kitą -
tikėtina, kad abu kalba vienu metu.
(Juokas)
Vyrai, net jei iš šio pranešimo negausite nieko daugiau,
pasipraktikuokite išplėstinio klausymosi,
ir jūs galėsite pertvarkyti savo santykius.
Klausymosi sunkumas tas, kad labai daug kas iš to, ką mes girdime,
yra triukšmas, supantis mus visada.
Anot Europos Sąjungos, toks triukšmas
pakenkia sveikatai ir sumažina gyvenimo kokybę
25-iems procentams
Europos gyventojų.
Dviejų procentų Europos gyventojų -
o tai 16 milijonų žmonių -
miegas yra suniokotas
štai tokio triukšmo.
Triukšmas nužudo
du šimtus tūkstančių žmonių per metus vien tik Europoje.
Tai iš tiesų didelė problema.
Kai jūs buvote maži, jei jums nepatikdavo triukšmas ir nenorėdavote jo girdėti,
užsikimšdavote pirštais ausis ir niūniuodavote.
Ir šiandien jūs galite pasielgti panašiai, tik dar "kiečiau".
Tai atrodo maždaug taip.
Populiariausių ausinių bėda ta, kad
jos sukelia tris tikrai dideles sveikatos problemas.
Pirmą gerai apibūdina Murray Schafer'io sugalvotas žodis:
"šizofonija".
Tai yra nesutapimas
tarp to, ką matome ir ką girdime.
Taigi, mes pasikviečiame į savo gyvenimus
balsus žmonių, kurių nėra su mumis.
Aš manau, kad yra labai nesveika
gyventi nuolatinėje šizofonijoje.
Antroji piktnaudžiavimo ausinėmis sukeliama problema
yra kompresija.
Mes suspaudžiame muziką, kad ji tilptų į mūsų kišenę.
O tai turi savo kainą.
Paklausykite. Tai yra nesuspaustas muzikos epizodas.
(Muzika)
O dabar ta pati ištrauka, tik iš jos pašalinti 96 procentai duomenų.
(Muzika)
Aš tikiuosi, kad bent kai kurie iš jūsų
girdi skirtumą.
Muzikos suspaudimas kainuoja.
Ji vargina ir erzina, kadangi jūs turite atstatyti trūkstamus duomenis.
Jūs turite juos įsivaizduoti.
Ilgalaikėje perspektyvoje tai nėra gerai jums.
Trečioji ausinių problema yra kurtumas -
triukšmo sukeltas klausos sutrikimas.
10 milijonų amerikiečių jau dabar tuo skundžiasi dėl įvairių priežasčių.
bet iš tikrųjų neramina tai, kad
16 procentų,
maždaug kasšeštas Amerikos paauglys,
kenčia nuo triukšmo sukeltų klausos sutrikimų,
kurių priežastis yra piktnaudžiavimas ausinėmis.
Tyrimas viename Amerikos universitete
atskleidė, kad 61 procento pirmakursių
klausa yra pažeista
dėl piktnaudžiavimo ausinėmis.
Galbūt mes auginame ištisą kurčiųjų kartą.
Tai yra rimta problema.
Duosiu tris trumpus patarimus, kaip apsaugoti jūsų ausis,
ir prašau perduokite juos savo vaikams.
Profesionalios klausos apsaugos priemonės yra puikios,
aš jas naudoju nuolat.
Jei planuojate įsigyti ausines, pirkite pačias geriausias, kokias tik galite sau leisti,
kadangi kokybė reikš, kad jums nereikės klausytis taip garsiai.
Jei negalite suprasti garsiai kalbančio žmogaus,
tai reiškia, kad yra per daug garso.
Ir trečia, jei jūs skęstate blogame garse,
bus viskas gerai, jei pirštais užsikimšite ausis ir pasišalinsite.
Ir tokiu būdu apsaugokite savo ausis.
Pasitraukime nuo blogo garso ir pažvelkime į keletą draugų, kuriuos raginu susirasti.
VVP:
Vėjas, vanduo, paukščiai -
natūralus stochastinis garsas,
susidedantis iš daugybės atskirų atsitiktinių įvykių,
kurie visi yra sveiki,
su visais mes vystėmės daugybę metų.
Ieškokite šių garsų, jie jums tinkami; lygiai kaip ir šis.
Tyla yra nuostabi.
Elžbietos laikais kalbą apibrėždavo
kaip papuoštą tylą.
Aš raginu jus išeiti iš tylos su nuostata:
kurti garsovaizdžius kaip meno kūrinius.
Tegul būna pirmasis planas ir fonas, viskas nuostabiai suderinta.
Kurti garsovaizdžius yra išties smagu.
Jei patys negalite jų sukurti, pasitelkite profesionalą.
Garso dizainas yra ateitis,
ir aš manau, kad taip mes pakeisime pasaulio skambesį.
Aš jus trumpai supažindinsiu su aštuoniais modalumais,
su aštuoniais būdais, kuriais garsas gali pagerinti sveikatą.
Pirma, ultragarsas: mums jis pažįstamas iš fizioterapijos.
Jis taip pat naudojamas vėžiui gydyti.
Litotripsija kasmet apsaugo tūkstančius žmonių nuo skalpelio,
aukšto intensyvumo garsu paversdama akmenis į dulkes.
Gydymas garsu yra nuostabus garso būvis.
Jis žinomas jau tūkstančius metų.
Skatinu jus patyrinėti tai.
Juo yra atliekami reikšmingi darbai: gydomas autizmas,
demencija ir kitos ligos.
Ir, žinoma, muzika. Tiesiog muzikos klausymasis yra jums naudingas,
jei tai yra muzika, sukurta su gerais ketinimais,
sukurta su meile, paprastai.
Religinė muzika - gerai, Mocartas - gerai.
Yra daugybė muzikos tipų,
kurie yra labai sveiki.
Ir keturi modalumai, kurie reikalauja tam tikrų veiksmų
ir įsitraukimo.
Pirmiausia, klausykitės sąmoningai.
Tikiuosi, kad po šio pranešimo jūs visi tai darysite.
Tai suteiks visiškai naują išmatavimą jūsų gyvenimui; nuostabu šį išmatavimą turėti.
Antra, prisilieskite prie garso kūrimo.
Kurkite garsą.
Balsas yra instrumentas, kuriuo visi grojame
ir vis tik, kiek iš mūsų mokėsi naudotis balsu? Išmokite.
Išmokite dainuoti, Išmokite groti instrumentu.
Muzikantų smegenys didesnės - tai tiesa.
Jūs tai galite daryti ir grupėse.
Štai puikus priešnuodis šizofonijai:
kurti muziką ir garsą žmonių grupėje,
jūsų mėgstamiausiu stiliumi.
Ir imkimės atsakomybės už garsą aplink mus.
Apsaugoti savo ausis? Taip, žinoma.
Sukurti nuostabius garsovaizdžius aplink jus,
namie ir darbe.
Ir pasisakykime,
kai žmonės atakuoja mus
garsais, kurie nuskambėjo anksčiau.
Taigi, prieš palikdamas jus, išvardinsiu septynis dalykus, kuriuos galite padaryti dabar pat,
kad garsu pagerintumėte savo sveikatą.
Mano vizija yra pasaulis, kuris skamba nuostabiai,
ir jei mes visi pradėsime daryti šiuos dalykus,
mes žengsime labai didelį žingsnį šia linkme.
Taigi, aš raginu jus eiti tuo keliu.
Palieku jus su dar šiek tiek paukščių čiulbėjimo, kuris jums labai naudingas.
Linkiu jums puikios sveikatos.
(Plojimai)